Akcia Asanácia

Akcia Asanácia () bol krycí názov pre operáciu Štátnej bezpečnosti (ŠtB) z prelomu 70. a 80 rokov 20. storočia, prostredníctvom ktorej chcel komunistický režim v Česko-Slovensku donútiť nepohodlných ľudí, najmä signatárov Charty 77, k odchodu z Česko-Slovenska. Pri akcii boli použité rôzne formy psychického aj fyzického nátlaku a vydierania. V rámci akcie Asanácia boli k emigrácii nútení napr. Milan Hlavsa, Jaroslav Hutka, Svatopluk Karásek, Václav Malý, Karol Sidon, Karel Trinkewitz, Petr Cibulka alebo Pavel Landovský.

 Vznik a priebeh akcie 
21. december 1977 vydal vtedajší minister vnútra Jaromír Obzina rozkaz „docieliť úplné rozloženie a izoláciu hlavných organizátorov akcie Charta 77 od ostatných signatárov, u vytypovaných organizátorov tejto akcie dosiahnuť vysťahovanie z ČSSR“. ŠtB sa zameriavala najmä na mladších a menej známych disidentov, pretože tí neboli natoľko na očiach a ich perzekúcie nevyvolávali také protesty. Medzi obvyklé metódy nátlaku patrilo fyzické násilie a vydieranie. Tým, ktorí sa nakoniec rozhodli emigrovať, ŠtB zabezpečila bezproblémové vybavenie všetkých potrebných formalít. Najintenzívnejší nátlak vyvíjala ŠtB v rokoch 19801981, keď sa obávala spojenia Charty 77 s poľskou Solidaritou.

Týmto spôsobom bolo donútených k emigrácii 280 signatárov Charty 77, tzn. približne 15 % z celkového počtu. Medzi nimi boli napríklad Vratislav Brabenec, Jaroslav Hutka či Svatopluk Karásek. Akcia Asanácia sa skončila v roku 1984. Nadviazala na ňu podobná operácia, nazývaná akcia Klin.

K vysťahovaniu v rámci akcie bolo donútených tiež 10 z celkového počtu 43 členov Výboru na obranu nespravodlivo stíhaných (VONS).

 Súdy s vinníkmi 
Po roku 2001 začali byť niektorí príslušníci ŠtB trestne stíhaní za skutky, ktorých sa dopustili v súvislosti s akciou Asanácia. Minister vnútra Jaromír Obzina, ktorý dal na celú akciu rozkaz, odsúdený nebol, pretože v januári 2003 zomrel. Ďalší vinníci dostali prevažne podmienečné tresty.

Medzi príslušníkmi ŠtB obvinenými v súvislosti s akciou Asanácia z trestného činu zneužitia právomocí verejného činiteľa sú napr. nižšie uvedení. Tresty sú z rozsudkov, ktoré nadobudli právoplatnosť:
 Meno Funkcia Dátum Trest Dôvod Jaromír Obzina minister vnútra stíhanie zastavené obžalovaný zomrel Josef Kafka vyšetrovateľ ŠtB 1999 10 mesiacov odňatia slobody podmienečne, pokuta za týranie Vlastimila Třešňáka pri vyšetrovaní v roku 1981  Petr Žák bývalý šéf odboru boja s vnútorným nepriateľom na krajskej správe v Hradci Králové december 2003 3 roky podmienečne za týranie manželov Čeřovských Jiří Šimák vyšetrovateľ ŠtB január 2006 4 roky za zbitie Ziny Freundovej a Zbyňka Benýška Zbyněk Dudek apríl 2006 4 roky Michael Ulbrich február 2007 3 roky podmienečne Zdeněk Wiederlechner náčelník správy ZNB pre boj s vnútorným nepriateľom (19821988) 15. marec 2002 3 roky podmienečne  Vladimír Stárek náčelník správy ZNB pre boj s vnútorným nepriateľom (19741982) 21. október 2002 3 roky podmienečne  Zdeněk Němec náčelník správy ŠtB Praha (19771981) 1. október 2002 3 roky podmienečne  Oldřich Mézl zástupca náčelníka správy ZNB pre boj s vnútorným nepriateľom (19791981), náčelník správy ŠtB Praha (19811987) 13. jún 2003 3 roky podmienečne  Jan Puklický zástupca náčelníka krajskej správy ZNB v Brne 15. december 2003 3 roky podmienečne  Zdeněk Hanák náčelník 2. odboru ŠtB v Ústí nad Labem 5. december 2003 3 roky podmienečne  Miroslav Marek  Miloš Bata vyšetrovateľ ŠtB vinný, nepotrestaný (premlčanie) za bitie Petra Pospíchala František Vlach vyšetrovateľ ŠtB 3 roky podmienečne za prenasledovanie manželov Tominovcov Jan Dolanský vyšetrovateľ ŠtB 6 mesiacov podmienečne za týranie Václava Malého

 Používanie v prenesenom zmysle 
Pôvodný termín „akce Asanace“ bol používaný aj prenesene. Príkladom je občianska aktivita Asanace2, ktorá reagovala na príležitostné postihy tzv. growshopov – obchodov zameraných na predaj a distribúciu tovaru a produktov pre pestovanie rastlín pod umelým osvetlením.

 Referencie 

 Literatúra 



 Externé odkazy 
 akcia Asanácia na spravodajskom serveri iDNES:
 Šéfové StB se zodpovídají za Asanaci (2003)
 Za Asanaci padlo deset trestů (2003)
 Soud zpřísnil trest za mučení disidentů při Asanaci (2006)
 Bývalý estébák dostal podmínku za akci Asanace (2007)

 Zdroj 

Asanácia
Kategória:Charta 77
Kategória:Emigrácia
Kategória:Normalizácia (ČSSR)